Na osnovu člana 6, člana 39 i člana 40 stav 4 Zakona o državnoj imovini ("Službeni list CG", br. 21/09, 40/11, 23/25 i 160/25), člana 4 i 29 Uredbe o prodaji i davanju u zakup stvari u državnoj imovini ("Službeni list CG“, br. 44/10), Odluke Skupštine Opštine Bar o pokretanju postupka davanja u zakup poslovnih prostora u okviru objekta autobuske stanice u Sutomoru - Opština Bar („Službeni list CG – opštinski propisi“, br. 32/26) i rješenja predsjednika Opštine Bar, broj: 01-018/26-2845/1 od 17.07.2026. godine, Komisija za sprovođenje postupka, objavljuje

JAVNI POZIV
za davanje u zakup poslovnih prostora u okviru objekta autobuske stanice u Sutomoru - Opština Bar putem javnog nadmetanja - aukcije

1.  PREDMET  I SVRHA ZAKUPA 
Predmet javnog nadmetanja - aukcije je davanje u zakup poslovnih prostora, ukupne površine 172 m2, evidentiranih u "V" listu lista nepokretnosti broj 97 KO Sutomore, u državnoj svojini, sa pravom raspolaganja u korist Opštine Bar, u obimu prava 1/1 i to:

   1.1. Poslovni prostor - PD 1, površine 26 m2 i poslovni prostor - PD 2, površine 20 m2, oba u poslovnoj zgradi u vanprivredi, broj zgrade 1, površine u osnovi od 58 m2, spratnosti - prizemlje, izgrađenoj na katastarskoj parceli broj 1969/1;
   1.2. Poslovni prostor - PD 1, površine 92 m2, u poslovnoj zgradi u vanprivredi, broj zgrade 1, spratnosti - prizemlje, površine u osnovi od 123 m2, izgrađenoj na katastarskoj parceli broj 1970/1;
   1.3. Poslovni prostor - PD 1, površine 34 m2, u poslovnoj zgradi u vanprivredi, broj zgrade 1, spratnosti - prizemlje, površine u osnovi od 43 m2, izgrađenoj na katastarskoj parceli broj 1971/1.

Poslovni prostori daju se u zakup u radi pružanja ugostiteljskih usluga i obavljanja drugih uslužnih djelatnosti.

2. PERIOD I POČETNA CIJENA ZAKUPA  
Poslovni prostor se daju u zakup u viđenom stanju, isključivo jednom ponuđaču, na period od godinu dana sa mogućnošću produženja do najviše pet godina, od dana zaključenja ugovora o zakupu, uz mogućnost produženja perioda zakupa.

Početna, jednogodišnja, cijena zakupa svih poslovnih prostora iz tačke 1. Ovog javnog poziva, iznosi 17.502,72 €. 

3. OPŠTI USLOVI
Vrijeme i mjesto podnošenja prijava
Pravo da učestvuju na javnom nadmetanju imaju sva domaća i strana fizička i pravna lica, ako su otkupila aukcijsku dokumentaciju, uplatila depozit i registrovala se kao učesnici na aukciji. Prijave za javno nadmetanje podnose se u zapečaćenom omotu Opštini Bar, neposredno na šalteru Građanskog biroa, na adresi: Bulevar revolucije broj 1, sa sljedećim podacima na poleđini zatvorene koverte : „Za Komisiju za sprovođenje postupka po javnom pozivu za davanje u zakup poslovnih prostora u okviru objekta autobuske stanice u Sutomoru“ i sa naznakom "za javno nadmetanje - ne otvaraj". 
Prijave se podnose u roku od 8 (slovima: osam) dana od dana objavljivanja javnog poziva na oglasnoj tabli Opštine, zatim zvaničnoj internet stranici Opštine Bar – www.bar.me, kao i u dnevnom štampanom i elektronskom izdanju medija „Nova Pobjeda“ d.o.o. Podgorica. 
Prijave se podnose svakog radnog dana, u periodu od 08.30 h do 14 h, počev od 22. jula, pa sve do  29. jula tekuće godine ili posredno, putem pošte, zaključno sa navedenim datumom.

Prijava treba da sadrži sljedeće elemente:
-  pravilnu oznaku poslovnih prostora koji su predmet ponude;
-  za fizička lica : ime, prezime i adresu podnosioca prijave, matični broj, broj važeće lične karte ili pasoša;
- za preduzetnike: rješenje o registraciji, ime i prezime, uvjerenje o prebivalištu, kopiju rješenja o dodijeljenom PIB-u i PDV-u, ukoliko je u sistemu PDV-a i karton deponovanih potpisa;
- za pravna lica : naziv i sjedište (tačan naziv), izvod iz CRPS-a ne stariji od 6 (slovima: šest) mjeseci za domaća privredna društva, odnosno dokaz o registraciji izdat od strane nadležnog organa kod kojeg je pravno lice registrovano za ostala pravna lica, a za strana lica dokaz o registraciji nadležnog organa matične države stranog ponuđača (original ili ovjerena kopija rješenja), ime i prezime direktora odnosno zakonskog zastupnika pravnog lica i njegov potpis, ovlašćenje - punomoćje za učestvovanje u postupku javnog nadmetanja - aukcija;
- ponuđena cijena zakupa, izražena u eurima, bez uračunatog PDV-a; 
- broj žiro računa za povraćaj depozita;
- potpis fizičkog lica ili preduzetnika kao podnosioca prijave, odnosno pečat i potpis ovlašćenog lica u privrednom društvu ili drugom stranom pravnom licu.

Učesnici postupka javnog nadmetanja dužni su uz prijavu dostaviti dokaz o uplati depozita u iznosu od 1.750,52 € (u visini od 10% od ukupnog iznosa početne, jednogodišnje,  cijene zakupa  za poslovne prostore), na žiro račun budžeta Opštine Bar broj: 510-80962330-80 otvoren kod „Crnogorske komercijalne banke“ AD Podgorica ili dostaviti garanciju banke važeću na period od najmanje 3 mjeseca, bez prigovora i naplativu na prvi poziv. Sva priložena dokumenta dostavljaju se u originalu ili ovjerenoj kopiji.

Aukcijska dokumentacija 
Cijena otkupa  aukcijske dokumentacije za predmetni poziv iznosi 100,00 € (stotinu eura).
Dokumentacija se može podići, nakon dostave dokaza o uplati naznačenog iznosa na žiro račun Opštine Bar br. 510-8096121-89 otvoren kod „Crnogorske komercijalne banke“ AD Podgorica, svakog radnog dana u periodu od 1100 – 1400 časova, u kancelariji br. 119 u Opštini Bar, Bulevar Revolucije br. 1.  


Datum, vrijeme i mjesto obilaska objekta 
Obilazak predmetnih poslovnih prostora u okviru objekta autobuske stanice u Sutomoru, sa zainteresovanim licima koja su prethodno otkupila aukcijsku dokumentaciju, izvršiće se dana, 27.  ovog mjeseca, sa polaskom u 1100 časova, ispred glavnog ulaza u upravnu zgradu Opštine Bar. 

Vrijeme i mjesto održavanja registracije učesnika
Registracija učesnika obaviće se u službenim prostorijama Sekretarijata za imovinu i investicije, na prvom spratu upravne zgrade Opštine Bar, dana 30. jula, sa početkom u 1100 časova. 

Vrijeme i mjesto održavanja javnog nadmetanja (aukcije) 
Davanje u zakup predmetnog poslovnog prostora vršiće se putem usmenog javnog nadmetanja koje će se održati u službenim prostorijama Sekretarijata za imovinu i investicije, dana 30. jula, sa početkom u 1200 časova.   

4. POSEBNI USLOVI
Postupak javnog nadmetanja (aukcije)
Postupak javnog nadmetanja (aukcija) smatraće se uspjelim i u slučaju kada je dostavljena jedna ispravna prijava, a podnosilac prijave se registruje i prisustvuje aukciji u kom slučaju se lice koje je steklo status učesnika na aukciji proglašava zakupcem , a početna jednogodišnja  cijena na aukciji može biti cijena jednogodišnjeg zakupa, s tim što ako učesnik odbije da prihvati početnu jednogodišnju cijenu zakupa, gubi pravo na povraćaj depozita.
Promjena raspona ponude u postupku javnog nadmetanja (aukcije), licitacioni korak, iznosi 100,00 €. Zakupcem se proglašava učesnik koji je ponudio najveću jednogodišnju  cijenu, a njegova ponuda smatra se prihvaćenom ponudom za zakup predmetnog poslovnog prostora. 
Postupak nadmetanja se završava ako niko od učesnika ni na treći poziv ne ponudi veću cijenu od do tada ponuđene najveće cijene. Ukoliko je najveću cijenu ponudio jedan ponuđač on se proglašava zakupcem, a ukoliko je više ponuđača ponudilo najveću cijenu, zakupcem se proglašava učesnik koji je prvi ponudio najveću postignutu cijenu. U slučaju da se za aukciju prijavilo više učesnika, a ni jedan ne ponudi cijenu veću od iznosa početne jednogodišnje  cijene, u tom slučaju zakupcem se proglašava učesnik čija je prijava ranije pristigla. 
Podnosioci prijava koje su od strane Komisije ocijenjene neblagovremenim i nepotpunim ne mogu učestvovati u javnom nadmetanju.
O početku, toku i završetku aukcije sastavlja se zapisnik o aukciji na koji učesnik aukcije može uložiti prigovor usmeno na zapisnik. Prigovor ne odlaže aukciju, a o osnovanosti prigovora odlučuje Komisija, neposredno po njegovom iznošenju. Odluka Komisije po prigovoru je konačna. Komisija proglašava zakupca i isto utvrđuje samim zapisnikom čiji se original dostavlja zakupcu nakon potpisivanja od strane članova Komisije, zakupca i ostalih učesnika aukcije. 



5. NAČIN I USLOVI PLAĆANJA
Zakupac  je dužan da sa Opštinom Bar zaključi ugovor o zakupu u roku od 8 (slovima: osam) dana od dana javnog nadmetanja (aukcije). U protivnom gubi pravo na zakup predmetnih poslovnih prostora.
Prvu jednogodišnju zakupninu za objekat, koju je zakupac ponudio, a zakupodavac prihvatio na javnom nadmetanju, zakupac će platiti u skladu sa dinamikom koja će se utvrditi saglasno ugovoru o zakupu.
Ukoliko zakupac ne zaključi ugovor o zakupu u predviđenom roku. gubi pravo na povraćaj depozita, kao i mogućnost daljeg učešća u postupku. U tom slučaju, zakupodavac ima pravo da zaključi ugovor o zakupu predmetne nepokretnosti sa drugorangiranim ponuđačem navedenog javnog nadmetanja (aukcije), koji je ponudio drugu najveću cijenu jednogodišnjeg zakupa. 
Uplaćeni depozit se uračunava u jednogodišnju cijenu zakupa, a ostalim učesnicima javnog nadmetanja (aukcije) se uplaćeni depozit  vraća u roku od 10 (slovima: deset) dana od dana održavanja aukcije.
Troškove izrade notarskog zapisa – Ugovora o zakupu plaća zakupac.
Bliže informacije mogu se dobiti svakog radnog dana u vremenu od 11-14 h od predsjednika komisije Aleksandra Glavanovića i člana komisije Emine Hot, neposredno u službenim prostorijama Sekretarijata za imovinu i investicije Opštine Bar, na I spratu upravne zgrade, kancelarije broj 118 i 119 ili na kontakt telefone : +382 (0)30 301 463 i (0)30 301 464.

Broj: 01-018/26-2845/2			             
Bar, 20.07.2026. godine  

Komisija za sprovođenje postupka davanja u zakup poslovnih prostora
u okviru objekta autobuske stanice u Sutomoru - Opština Bar





NAPOMENA:
Javni poziv je objavljen u dnevnom listu »Pobjeda« dana 21.07.2026. godine






